text: Rappere i front til rockfestival
  27 januar 2011 kl. 13.56
  Danmarks bedste rappere - Den Gale Pose med Jokeren - kommer i front til Esbjerg Rockfestival midt i juni.
  Også de bedste indenfor hip hop-genren, Rockers By Choice, er hyret til endags-festivalen i Vognsbølparken i Esbjerg den 18. juni.
  
  Spændt op til lir
  Den Gale Pose fik kæmpe-succes på scenen og i æteren i 90?erne. Jesper Dahl - bedre kendt som Jokeren - Rasmus Berg, Nicholas Kvaran og Lasse Bavngaard huskes især for deres kæmpehit ?Spændt op til lir?. 
  Rockers By Choice var om nogen med til at definere dansk rap i 80?erne. Gruppen blev dannet i 1986 af Chief 1, Dee Dee, Master Phoze, MC Pete og MC Swan, og blev et musikalsk fænomen af de helt store de efterfølgende år.  
  Gruppen fik hurtigt et ry for at være et hårdtslående og progressivt raporkester, og leverede en stripe succesfulde koncerter - først i undergrundsmiljøet, og senere på de store scener.
  